མ་འོངས་པའི་བོད་ཀྱི་གནས་བབ་ཐད་ངས་གོ་སྐབས་འདི་བཟུང་སྟེ་སྐྱར་དུ་ནན་ཏན་ཞུ་རྒྱུ་ཞིག་ལ།ངས་བོད་རང་བཙན་རྩོལ་སྒྲུབ་བྱེད་ཀྱི་མེད་ཅིང་།རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་ནང་དོན་ལྡན་གྱི་རང་སྐྱོང་ཞིག་རྩོལ་སྒྲུབ་བྱེད་ཀྱི་ཡོད།གལ་སྲིད་རྒྱ་ནག་གི་དབུ་ཁྲིད་རྣམ་པས་ཐུགས་འཚབ་གནང་ཡུལ་ངོ་མ་རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་ཆིག་བསྒྲིལ་དང་བརྟན་ལྷིང་ཡིན་ན།ངའི་ངོས་ནས་བོད་ཀྱི་དཀའ་རྙོག་དེ་མི་རིགས་ཁ་བྲལ་མ་དགོས་པའི་ཐོག་ནས་སེལ་རྒྱུའི་དམ་བཅའ་བརྟན་པོ་ཡོད་པ་གསལ་བརྗོད་ཟིན་པ་ཡིན།ངས་རང་སྐྱོང་དོན་ལྡན་གྱི་ལངས་ཕྱོགས་དེ་རྒྱ་ནག་མི་དམངས་སྤྱི་མཐུན་རྒྱལ་ཁབ་དང་མཉམ་གནས་བྱུང་ན་དཔལ་འབྱོར་ཡར་རྒྱས་སོགས་ཀྱི་ཐོག་བོད་མིའི་ཁེ་ཕན་བཟང་ཤོས་སྒྲུབ་ཐུབ་པའི་ཡིད་ཆེས་ལ་བརྟེན་ནས་བཟུང་བ་ཡིན།གཞན་ཡང་ནམ་ཞིག་བོད་ནང་རང་སྐྱོང་དོན་ལྡན་ཞིག་བྱུང་བ་ཡིན་ན་ངོས་ནས་དེ་རང་བཙན་གྱི་ཐེམ་སྐས་ལྟ་བུར་བེད་སྤྱོད་བྱ་རྒྱུའི་བསམ་པ་གཏན་ནས་མེད།